การรู้ว่าต้องให้เต่ากินอะไร การให้อาหารเต่า
อาหารของเต่ารวมไปถึงผลไม้ ผักและเนื้อ โดยทั่วไปเต่าเด็กจะกินเนื้อมากกว่าผักและผลไม้และเมื่อมันโตขึ้นมันจะเปลี่ยนมากินผักผลไม้มากกว่าเนื้อ จากจำนวนผักและผลไม้ทั้งหมด ประมาณ 80-90% ควรมาจากผักและดอกไม้และอีก 10-20% มาจากผลไม้ โดยทั่วไป ผักใบเขียวควรเป็นส่วนประกอบที่มากที่สุดในบรรดาจำนวนอาหารทั้งหมดและคุณควรเลี่ยงผักที่มีกากใยมาก เช่น ผักกาดและเซอเลอรี่  ตัวเลือกผักที่ดี ได้แก่ เคล ผักชีฝรั่ง ถั่วเขียว พริกหยวกและกะหล่ำปลี ผักโขมและบร๊อกโคลีในปริมาณน้อยก็ดีเช่นกัน ดอกไม้ที่ดี ได้แก่ คาร์เนชั่น กุหลาบและฮิบิคัส ผลไม้ที่สามารถให้เต่าได้ คือ แอปเปิ้ล กล้วย แพร์ องุ่น กีวีและเมล่อน เต่าชอบกินเนื้อและเนื้อเป็นอาหารที่สำคัญมาก ฉะนั้นคุณต้องให้อาหารที่เป็นสัตว์กับเต่าโดยเฉพาะอย่างยิ่งอาหารที่มีชีวิต สัตว์ที่คุณควรให้เต่ากิน ได้แก่ จิ้งหรีด หนอนนก หนอนน้ำผึ้งและสิ่งมีชีวิตและแมลงอื่นๆ หากเต่าของคุณเป็นเต่าน้ำมันจะต้องกินปลาเล็ก เช่น ปลาทองโคเม็ท ปลากินยุงหรือแม้แต่หอยทากน้ำ  คุณสามารถซื้อหนอนและจิ้งหรีดเป็นๆ และแบบบรรจุซองที่ตายแล้วได้จากร้านขายของสัตว์เลี้ยงทั่วไป การให้จิ้งหรีดเป็นๆ กับเต่าอาจจะทำได้ยากแต่มันช่วยจำลองการกินอาหารของเต่าตามธรรมชาติ วิธีให้อาหารเต่าแบบง่ายๆ คือการให้อาหารเม็ดที่หาซื้อได้จากร้านขายของสัตว์เลี้ยงทั่วไป อาหารเม็ดเหล่านี้อุดมไปด้วยแร่ธาตุและวิตามินที่เต่าต้องการ อย่างไรก็ตาม หากคุณกำลังพยายามจำลองการกินอาหารของเต่าตามธรรมชาติอยู่ อาหารเม็ดจะดูเป็นธรรมชาติน้อยกว่าผักสดและแมลง หากคุณใช้อาหารเม็ดก็ควรทำให้ปริมาณสมดุลกับอาหารสด ให้นึกว่าอาหารเม็ดคือการก่อตั้งฐานอาหารของเต่า สำหรับสิ่งมีชีวิตที่มีอาหารหลากหลายเช่นเต่า การทำสมดุลที่เหมาะสมระหว่างอาหารแต่ละหมู่นั้นสำคัญต่อการรักษาสุขภาพและความเป็นอยู่ที่ดีของเต่า มันไม่มีอัตราส่วนตายตัวของอาหารที่เป็นพืชกับอาหารที่เป็นสัตว์และเต่าแต่ละตัวก็แตกต่างกัน แต่พยายามให้อาหารแต่ละหมู่ในปริมาณที่เท่าๆ กัน  การใช้อาหารเสริมสามารถช่วยให้เต่าได้รับวิตามินและแร่ธาตุที่จำเป็น ลองโรยผงอาหารเสริมแคลเซียมและวิตามินลงบนอาหารก่อนที่จะเอาไปให้เต่ากิน เพิ่มอาหารเสริมแคลเซียมในอาหารสองครั้งต่อสัปดาห์ หากคุณไม่แน่ใจเกี่ยวกับปริมาณที่สมดุลสำหรับเต่าคุณก็สามารถปรึกษาสัตว์แพทย์ได้ คุณต้องมั่นใจว่าคุณเตรียมน้ำให้เต่าในปริมาณที่พอเพียงเช่นเดียวกับการเตรียมอาหาร เตรียมน้ำสะอาดใส่ชามเอาไว้เสมอและทำให้มั่นใจว่าเต่าสามารถดื่มได้อย่างสะดวกและไม่ชนชามจนหก น้ำต้องสะอาดเสมอและเปลี่ยนน้ำทันทีหากน้ำถูกปนเปื้อน เต่าเด็กต้องการอาหารจำนวนมากและต้องกินอาหารบ่อยครั้งกว่าเต่าผู้ใหญ่ ให้อาหารเต่าเด็กทุกวัน เต่าเด็กคือเต่าที่มีอายุ 0-7 ปี คุณอาจจะพบว่าเต่ามีนิสัยในการกินอาหารเปลี่ยนไปก่อนจะอายุถึงเจ็ดปีและจากนั้นจะกินน้อยลง ในกรณีนี้คุณสามารถให้อาหารมันน้อยครั้งลงแต่ต้องปรึกษากับสัตว์แพทย์ก่อนเพื่อดูว่ามีสาเหตุอื่นที่เขากินน้อยลงหรือไม่ เมื่อเต่าเป็นผู้ใหญ่แล้วมันจะเปลี่ยนนิสัยการกินอาหารและคุณไม่ควรให้อาหารมันทุกวัน เต่าแต่ละตัวจะมีความอยากอาหารต่างกัน แต่โดยทั่วไปคุณควรให้อาหารเต่าผู้ใหญ่วันเว้นวันหรือสี่หรือห้าครั้งต่อสัปดาห์ คุณอาจจะพบว่าเต่าของคุณขออาหารบ่อยๆ พวกมันจะทำอย่างนี้ไม่ว่าคุณจะให้อาหารหรือไม่ ฉะนั้นคุณควรมีวินัยในการให้อาหารที่แน่วแน่ เต่าแต่ละตัวกินอาหารไม่เท่ากัน ฉะนั้นคำแนะนำเกี่ยวกับปริมาณอาหารที่ควรให้ต้องทำโดยรวมๆ อย่างไรก็ตาม แนวทางที่ดีเกี่ยวกับปริมาณของอาหารคือเต่าตัวเล็กจะกินน้อยกว่าเต่าตัวใหญ่และคุณควรให้อาหารในปริมาณที่เทียบเท่ากับขนาดหัวและคอของเต่า สิ่งนี้อาจจะไม่ชัดเจนแต่มันก็เป็นคำแนะนำที่มีประโยชน์  อีกวิธีในการคำนวณปริมาณของอาหารที่ควรให้คือให้มันกินอาหารมากเท่าไหร่ก็ได้ในเวลาที่กำหนด เวลาที่แนะนำคือประมาณ 5-15 นาที ลองให้อาหารมันจนกว่ามันจะเลิกกินและจึงนำอาหารที่ไม่มีชีวิตออกมา  การนำอาหารที่เกินออกมาจะช่วยหลีกเลี่ยงการกินมากเกินไปและป้องกันไม่ให้อาหารที่เหลือเน่าเปื่อยซึ่งจะทำให้น้ำเน่าเสียสำหรับเต่าน้ำ เต่าน้ำแตกต่างจากเต่าบกเล็กน้อยคือพวกมันกินอาหารในน้ำ คุณจำเป็นต้องให้อาหารเต่าน้ำในน้ำซึ่งอาจจะนำไปสู่ปัญหาหากมีอาหารที่เต่ากินเหลือและเน่าเสียในน้ำ เพราะเหตุนี้บางคนแนะนำว่าคุณควรมีตู้สำหรับให้อาหารต่างหากซึ่งจะทำให้ง่ายต่อการทำความสะอาดหลังมื้ออาหารหากคุณไม่แยกตู้ก็ต้องเก็บเศษอาหารที่เหลือออกจากน้ำเพื่อรักษาคุณภาพของน้ำ  การให้ปลาตัวเล็กเป็นอาหารเต่าน้ำสามารถช่วยให้มันเคลื่อนไหวและออกกำลังกาย  คุณควรให้ผักที่ลอยได้เป็นอาหารเต่าน้ำดีกว่าการใช้ผักที่จม หากคุณโรยผงอาหารเสริมวิตามิน คุณต้องเขี่ยมันออกจากน้ำ การใช้อาหารเม็ดจะง่ายกว่า
ให้ผลไม้และผักเป็นอาหาร. ให้อาหารที่มีชีวิต. ให้อาหารเม็ดคุณภาพสูง. สร้างสมดุลที่เหมาะสมระหว่างอาหารและวิตามิน. ให้น้ำอย่างเพียงพอ. ให้อาหารเต่าเด็กบ่อยๆ. อย่าให้อาหารเต่าผู้ใหญ่ทุกวัน. ให้อาหารในปริมาณที่เหมาะสม. ให้อาหารเต่าน้ำในน้ำ.
https://www.wikihow.com/Know-What-to-Feed-a-Turtle https://www.wikihow.com/Know-What-to-Feed-a-Turtle
Knowing What to Feed Your Turtle Feeding Your Turtle